	0
	1
	2
	3
	4



PARLAMENTUL ROMÂNIEI  

	Comisia pentru agricultură, silvicultură, industrie alimentară şi servicii  specifice
	                                                                                Bucureşti,07. 12.2006 

                                                                                Nr.24/695


RAPORT

asupra proiectului de Lege pentru modificarea alin.(2) al art.8 din Legea nr.30/2006 privind 
regulile de sănătate publică la folosirea ciupercilor din flora spontană
În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu proiectul de Lege pentru modificarea alin.(2) al art.8 din Legea nr.30/2006 privind regulile de sănătate publică la folosirea ciupercilor din flora spontană, transmis cu adresa nr.PL.X 887 din 22 noiembrie 2006 şi înregistrat sub nr.24/665/23.11.2006. 

Proiectul de lege are ca obiect de reglementare modificarea alin.(2) al art.8 din Legea nr.30/2006 privind regulile de sănătate publică la folosirea ciupercilor din flora spontană, în sensul transferării obligaţiei de a organiza activităţi de informare a populaţiei la sfârşit de săptămână şi în zilele nelucrătoare, cu privire la regulile de folosire în alimentaţie a ciupercilor din flora spontană, de la consiliile judeţene către direcţiile de sănătate publică judeţene, respectiv a municipiului Bucureşti, şi serviciile fitosanitare din cadrul direcţiilor judeţene, respectiv a municipiului Bucureşti. 

La întocmirea raportului, Comisia a avut în vedere avizul favorabil al Consiliului Legislativ, punctul de vedere favorabil al Guvernului, avizul favorabil al Comisiei pentru administraţie publică, amenajarea teritoriului şi echilibru ecologic şi avizul favorabil al Comisiei pentru sănătate şi familie.

Proiectul de Lege pentru modificarea alin.(2) al art.8 din Legea nr.30/2006 privind regulile de sănătate publică la folosirea ciupercilor din flora spontană face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul István Töke, – secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 25 de deputaţi, din totalul de 25 membri ai comisiei.

Raportul Comisiei a fost adoptat  în unanimitate,  în şedinţa din  6 decembrie 2006.
Proiectul de Lege a fost adoptat de Senat în şedinţa din 14 noiembrie 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

I. Amendamente admise

În urma dezbaterii, Comisia propune adoptarea proiectului de lege cu următorul amendament: 

	Nr. crt.
	Text Lege nr.30/2006

	Text Senat
	Text propus de Comisie

(autorul amendamentului)
	Motivarea amendamentelor propuse

	Titlul legii

LEGE

pentru modificarea alin.(2) al art.8 din Legea nr.30/2006 privind regulile de sănătate publică la folosirea ciupercilor din flora spontană
	Nemodificat
	

	
	
	ARTICOL UNIC. – Alin.(2) al art.8 din Legea nr.30/2006 privind regulile de sănătate publică la folosirea ciupercilor din flora spontană, publicată în Monitorul Oficial al României, Partea I, nr.208 din 7 martie 2006, se modifică după cum urmează:
	Nemodificat
	

	1.
	Art.8. – 

(2) Organizarea activităţii de informare a populaţiei la sfârşit de săptămână şi în zilele nelucrătoare este asigurată de organul de specialitate al consiliului judeţean, respectiv al Consiliului General al Municipiului Bucureşti, care îndeplineşte atribuţii în domeniul sănătăţii publice.
	Art.8. – 

(2) Organizarea activităţii de informare a populaţiei la sfârşit de săptămână şi în zilele nelucrătoare este asigurată de către serviciile fitosanitare din direcţiile agricole judeţene şi a municipiului Bucureşti, în colaborare cu direcţiile judeţene de sănătate publică, respectiv Direcţia de sănătate publică a municipiului Bucureşti.
	1. Alin.(2) al art.89 va avea următorul cuprins:

Art.8. – 

(2) Organizarea activităţii de informare a populaţiei la sfârşit de săptămână şi în zilele nelucrătoare este asigurată de către serviciile fitosanitare din direcţiile pentru agricultură şi dezvoltare rurală judeţene şi a municipiului Bucureşti, în colaborare cu autorităţile de sănătate publică judeţene, respectiv Autoritatea de sănătate publică a municipiului Bucureşti.”
Deputat: Dr. Atilla Kelemen - UDMR
	Pentru corectitudinea redactării


Comisia a propus aprobarea proiectului cu 25 voturi pentru, 0 voturi împotrivă şi 0 abţineri.

    PREŞEDINTE,




                                                                SECRETAR,
Dr. Atilla KELEMEN



                                                             Vasile MOCANU


Întocmit: Consilier dr. Anton PĂŞTINARU

                             Expert Adrian GOŢA

